OPĆINSKI SUD U MAKARSKOJ                                                     17 Su 298/2026
RAZDJEL: 109
GLAVA: 80
RKP: 50547
OIB: 10188505675



OBRAZLOŽENJE  POLUGODIŠNJEG IZVJEŠTAJA
O IZVRŠENJU FINANCIJSKOG PLANA ZA 2026. GODINU

Temeljem Pravilnika o polugodišnjem i godišnjem izvještaju o izvršenju proračuna i financijskog plana („Narodne novine“ broj 85/2023) uz tablicu izvještaja o izvršenju financijskog plana za period od 01.01.-30.06.2026. Općinski sud u Makarskoj izradio je Obrazloženje polugodišnjeg izvještaja o izvršenju financijskog plana.
Prihodi za rad Općinskog suda u Makarskoj osiguravaju se iz Državnog proračuna Republike Hrvatske iz izvora 11 Opći prihodi i primici (99,9%), dok se u manjem, neznatnom dijelu ostvaruju iz izvora 31 Vlastiti prihodi (0,01%), i to od usluga preslika dokumenata iz predmeta.

OBRAZLOŽENJE OPĆEG DIJELA
Obrazloženje ostvarenja prihoda i rashoda, primitaka izdataka

1. Sažetak računa prihoda i rashoda i računa financiranja

PRIHODI I PRIMICI
[bookmark: _Hlk172201397]U razdoblju od 01.01.-30.06.2026. prihodi su ostvareni u ukupnom iznosu od 1.689.142,64 eura. 
Usporedbom s tekućim planom ukupna realizacija je 48%, a u odnosu na isto razdoblje prethodne godine je veća za 5,16 %, što ne predstavlja značajno odstupanje.

RASHODI I IZDACI  
U razdoblju 01.01.-30.06.2026. ukupni rashodi iznose 1.689.142,64 eura, odnosno utrošeno je 48% ukupno planiranih sredstava za rashode u 2026.g., a u odnosu na isto razdoblje prethodne godine 5,12 % više, što također ne predstavlja ukupno značajno odstupanje.

   
2. Sažetak izvještaja o prihodima i rashodima prema ekonomskoj klasifikaciji

Cjelokupan iznos prihoda 1.689.142,64 eura se odnosi na prihode za financiranje rashoda poslovanja iz nadležnog proračuna. 
  U razdoblju od 01.01.-30.06.2026. na svim stavkama rashoda poslovanja nije bilo većih odstupanja od planiranih za iste, osim za troškove komunalnih usluga kojima je postotak realizacije 92,77%. U 2026. godini smo zaprimili novo Rješenje o komunalnoj naknadi grada Makarske prema kojem je porasla vrijednost boda te umjesto dosadašnje godišnje naknade u iznosu od 1337,86 eura nova godišnja naknada iznosi 4.914,00 eura, odnosno 3,67 puta više. Također je porasla cijena odvoza otpada i troška vode.  

PRIJENOS SREDSTAVA IZ PRETHODNE I U SLJEDEĆU GODINU
Prijenos sredstava iz 2025.godine na izvoru 31-Vlastiti prihodi iznosi 779,22 eura, dok na izvoru 43-Ostali prihodi za posebne namjene iznosi 149,64 eura. Ukupno prijenos iznosi 928,86 eura. Navedena sredstva nisu se koristila u ovom izvještajnom razdoblju.

3. Sažetak izvještaja o prihodima i rashodima prema izvorima financiranja

Cjelokupan iznos prihoda (1.689.142,64 eura) se odnosi na izvor 11 Opći prihodi i primici i u cijelosti je utrošen na rashode poslovanja.
Prihodi iz izvora 31 (Vlastiti prihodi) i prihodi iz izvora 43 (Ostali prihodi za posebne namjene) u razdoblju 01.01.-30.06.2026. nisu ostvareni.



Izvještaj o zaduživanju na domaćem i stranom tržištu novca i kapitala

Općinski sud u Makarskoj je 2022. godine sklopio Ugovor o financijskom leasingu s UniCredit Leasing Croatia d.o.o. na razdoblje od 59 mjeseci (do 03.05.2027. godine) u svrhu nabave službenog vozila Renault Clio 1.0 Limited TCe 90.
Iznos preostale glavnice za otplatu dana 1. siječnja 2026. godine iznosi 4.574,78 eura. U izvještajnom razdoblju 1.1.-30.06.2026. godine je podmireno 1.698,00 eura. Preostali iznos za podmiriti je 2.876,78 eura. 

